20.10.2022
FI
Euroopan unionin virallinen lehti
L 272 I/1
II (Muut kuin lainsäätämisjärjestyksessä hyväksyttävät säädökset)
ASETUKSET NEUVOSTON TÄYTÄNTÖÖNPANOASETUS (EU) 2022/1985, annettu 20 päivänä lokakuuta 2022, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen, ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 kohdan, ottaa huomioon unionin ulkoasioiden ja turvallisuuspolitiikan korkean edustajan ehdotuksen, sekä katsoo seuraavaa: (1)
Neuvosto hyväksyi 17 päivänä maaliskuuta 2014 asetuksen (EU) N:o 269/2014.
(2)
Unioni tukee edelleen määrätietoisesti Ukrainan suvereniteettia ja alueellista koskemattomuutta.
(3)
Iranin hallinto antaa sotilaallista tukea Venäjän ilman edeltävää provokaatiota toteuttamaan ja perusteettomaan hyökkäyssotaan Ukrainaa vastaan.
Tilanteen vakavuus huomioon ottaen neuvosto katsoo, että asetuksen (EU) N:o 269/2014 liitteessä I olevaan luetteloon luonnollisista henkilöistä ja oikeushenkilöistä, yhteisöistä ja elimistä, joihin kohdistetaan rajoittavia toimenpiteitä, olisi lisättävä kolme henkilöä ja yksi yhteisö, jotka ovat osallistuneet miehittämättömien ilma-alusten kehittämiseen ja luovuttamiseen Venäjälle.
(4)
Asetuksen (EU) N:o 269/2014 liite I olisi näin ollen muutettava tämän mukaisesti,
ON HYVÄKSYNYT TÄMÄN ASETUKSEN:
1 artikla Muutetaan asetuksen (EU) N:o 269/2014 liite I tämän asetuksen liitteen mukaisesti.
2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.
(1) EUVL L 78, 17.3.2014, s. 6.